CELEX: 62009TN0068
Language: lt
Date: 2009-02-18 00:00:00
Title: Byla T-68/09: 2009 m. vasario 18 d. pareikštas ieškinys byloje Soliver prieš Komisiją

18.4.2009   
            
            
               LT
            
            
               Europos Sąjungos oficialusis leidinys
            
            
               C 90/32
            
         2009 m. vasario 18 d. pareikštas ieškinys byloje Soliver prieš Komisiją
   (Byla T-68/09)
   2009/C 90/50
   Proceso kalba: olandų
   
      Šalys
   
   
      Ieškovė: Soliver NV (Ruselarė, Belgija), atstovaujama advokatų H. Gilliams ir J. Bocken
   
      Atsakovė: Europos Bendrijų Komisija
   
      Ieškovės reikalavimai
   
   Ieškovė reikalauja:
   
               —
            
            
               Panaikinti 2008 m. lapkričio 12 d. Komisijos sprendimo byloje COMP/39.125 – Automobilių stiklai 1 straipsnį, kuriame konstatuota, jog ieškovė dalyvavo šiame straipsnyje nurodytame, nuo 2001 m. lapkričio 19 d. iki 2003 m. kovo 11 d. vykdytame pažeidime.
            
         
               —
            
            
               Panaikinti 2008 m. lapkričio 12 d. Komisijos sprendimo byloje COMP/39.125 – Automobilių stiklai 2 straipsnį, kuriuo ieškovei skiriama 4 396 000 eurų bauda.
            
         
               —
            
            
               Nepatenkinus pirmiau nurodytų reikalavimų, sumažinti ieškovei paskirtą baudą.
            
         
               —
            
            
               Priteisti iš Komisijos bylinėjimosi išlaidas.
            
         
      Ieškinio pagrindai ir pagrindiniai argumentai
   
   Pirmiausia ieškovė ieškinį grindžia EB 81 straipsnio ir EEE susitarimo 53 straipsnio pažeidimu, pareigos motyvuoti pažeidimu bei akivaizdžia faktinių aplinkybių vertinimo klaida. Ginčijamame sprendime nepagrįstai remiamasi tuo, kad ieškovė nuo 2001 m. lapkričio 19 d. iki 2003 m. kovo 11 d. dalyvavo ginčijamo sprendimo 1 straipsnyje nurodytame pažeidime.
   Antra, ieškovė teigia, kad Komisijos pasirinktas apyvartos apskaičiavimo būdas nepagrįstas, nesuderinamas su gairėmis, nepaliekantis ieškovei tinkamos galimybės gintis, pažeidžia nekaltumo prezumpciją ir lygybės principą.
   Trečia, ieškovė nurodo lygybės principo, proporcingumo principo, gairių ir pareigos motyvuoti pažeidimą. Jos teigimu, apskaičiuodama bazinį baudos dydį, Komisija rėmėsi per didele apyvartos procentine dalimi.
   Ketvirta, ieškovė tvirtina, kad pažeisti proporcingumo, lygybės principai bei padaryta akivaizdi faktinių aplinkybių vertinimo klaida, nes Komisija ieškovės apyvartą, padaugino iš metų, per kuriuos pastaroji tariamai dalyvavo sprendimo 1 straipsnyje nurodytame pažeidime, skaičiaus.
   Penkta, pažeistas negaliojimo atgal principas. Komisija taiko 2006 m. gaires (1) tariamam pažeidimui, pasibaigusiam iki jų priėmimo.
   Šešta, ieškovė nurodo proporcingumo ir lygybės principų pažeidimą bei akivaizdžią faktinių aplinkybių vertinimo klaidą, nes Komisija bazinį ieškovei paskirtos baudos dydį padidino suma, kurią sudaro 16 % ieškovės apyvartos.
   Septinta, ieškovės teigimu, pažeistas EB 81 straipsnis ir gairės, nes Komisija, skirdama ieškovei baudą, neatsižvelgė į kelias lengvinančias aplinkybes.
   
      (1)  Pagal Reglamento Nr. 1/2003 23 straipsnio 2 dalies a punktą skirtų baudų apskaičiavimo gairės (Tekstas svarbus EEE) (OL C 210, 2006, p. 2).